2020–21 नेपाल त्रिकोणीय श्रृंखला
2020–21 नेपाल त्रिकोणीय श्रृंखला एक ट्वेंटी 20 अंतर्राष्ट्रीय क्रिकेट टूर्नामेंट था जो अप्रैल 2021 में नेपाल में आयोजित किया गया था। प्रतिभागी टीमें नेपाल, मलेशिया और नीदरलैंड थी। सभी मैच 17 से 24 अप्रैल 2021 के बीच काठमांडू के त्रिभुवन विश्वविद्यालय अंतर्राष्ट्रीय क्रिकेट मैदान में खेले गए थे। टूर्नामेंट डबल राउंड-रॉबिन के रूप में खेला गया था, जिसके बाद शीर्ष दो टीमों के बीच फाइनल हुआ। मलेशिया और नीदरलैंड के बीच राउंड-रॉबिन मैच टाई में समाप्त हुआ। यह मैच बारिश प्रभावित था जिसमें समय अभाव के कारण कोई सुपर ओवर नहीं खेला गया था। इस परिणाम का मतलब था कि नीदरलैंड और नेपाल के बीच फाइनल मैच खेला जाएगा। नेपाल ने फाइनल में नीदरलैंड्स को 142 रनों से हराकर शृंखला जीत ली।